## Zakon o izmjenama i dopunama Zakona o oružju

### NN 12/2001 (14.2.2001.), Zakon o izmjenama i dopunama Zakona o oružju

# ZASTUPNIČKI DOM HRVATSKOGA SABORA

224

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ORUŽJU

Proglašavam Zakon o izmjenama i dopunama Zakona o oružju, koji je donio
Zastupnički dom Hrvatskoga sabora na sjednici 2. ve­ljače 2001.

Broj: 01-081-01-381/2
Zagreb, 6. ve­ljače 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ORUŽJU

Članak 1.

U Zakonu o oružju (»Narodne novine«, br. 69/92., 26/93., 43/93., 29/94.,
108/95., 20/97., 46/97. – pročišćeni tekst i 27/99.) u članku 15. iza stavka 1.
dodaju se stavci 2., 3. i 4. koji glase:

»Pravne osobe iz stavka 1.
ovoga članka lovačko oružje mogu dati u zakup lovcima–hrvatskim i stranim držav­ljanima.

Lovci–strani držav­ljani mogu
oružje u ­njihovom vlasništvu koje su radi lova unijeli u Republiku Hrvatsku,
dati na čuva­nje pravnoj osobi iz stavka 1. ovoga članka, na teme­lju pisanog
ugovora, na rok od godine dana od dana predaje oružja na čuva­nje.

Nakon isteka roka iz stavka
3. ovoga članka može se sklopiti novi pisani ugovor o čuva­nju oružja.«

Dosadaš­nji stavak 2. postaje
stavak 5.

Članak 2.

U članku 63. iza stavka 1.
dodaje se novi stavak 2. koji glasi:

»Za oružje u slobodnoj
nabavci i bez obveze prijav­ljiva­nja iz članka 35. ovoga Zakona nije potrebno
odobre­nje za prijevoz oružja.«

Dosadaš­nji stavci 2. i 3.
postaju stavci 3. i 4.

Članak 3.

Građani koji nisu postupili
po odredbi članka 13. stavka 1. Zakona o izmjenama i dopunama Zakona o oružju
(»Narodne novine«, br. 27/99.) i predali oružje čija je nabava, drža­nje i noše­nje
zabra­njeno dužni su ga predati nadležnom tijelu u roku od jedne godine od dana
stupa­nja na snagu ovoga Zakona.

Građanima iz stavka 1. ovoga
članka ne pripada pravo na  novčanu
naknadu.

Protiv građana koji postupe
sukladno stavku 1. ovoga članka neće se pokretati prekršajni niti kazneni
postupak.

Članak 4.

Građani koji bez oružnog
lista posjeduju oružje koje prema odredbama Zakona o oružju mogu posjedovati
samo na teme­lju oružnog lista, a nisu postupili po odredbi članka 14. Zakona o
oružju (»Narodne novine«, br. 27/99.) dužni su nadležnom tijelu prijaviti ­nje­govo
posjedova­nje u roku od jedne godine od dana stupa­nja na snagu ovoga Zakona.

Protiv građana iz stavka 1.
ovoga članka neće se voditi prekršajni niti kazneni postupak.

Članak 5.

Novčanom kaznom od 10.000,00
do 30.000,00 kuna ili kaznom zatvora do 60 dana kaznit će se za prekršaj
građanin koji nije postupio prema odredbi članka 12. Zakona o izmjenama i
dopunama Zakona o oružju (»Narodne novine«, br. 27/99.), ako u roku od godine
dana od dana stupa­nja na snagu ovoga Zakona ne obavi liječnički pre­gled
poradi utvrđiva­nja sposobnosti za drža­nje ili za drža­nje i noše­nje oružja
te uvjere­nje o zdravstvenoj sposobnosti ne predoči nadležnom tijelu.

Za prekršaj iz stavka 1.
ovoga članka izriče se zaštitna mjera oduzima­nja oružja i stre­ljiva.

Republika Hrvatska stječe
pravo vlasništva na oružju i stre­ljivu iz stavka 2. ovoga članka danom oduzima­nja.

Članak 6.

Ovaj Zakon stupa na snagu
osmoga dana od dana objave u »Narodnim novinama«.

Klasa: 213-02/00-01/01
Zagreb, 2. ve­ljače 2001.

ZASTUPNIČKI DOM HRVATSKOGA SABORA

Predsjednik
Zastupničkog doma Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 12/2001-224